Finanțare de peste 2.450.000 lei obținută de Universitatea de Medicină și Farmacie „Carol Davila” din București în competiția FDI 2025

Universitatea de Medicină și Farmacie „Carol Davila” din București (UMF „Carol Davila”) a obținut și în acest an finanțare din bugetul alocat Ministerului Educației pentru învățământul superior prin fondul pentru dezvoltarea instituțională (FDI). Toate cele 8 proiecte depuse în competiția FDI 2025 au fost finanțate, UMF „Carol Davila” situându-se printre cele mai performante universități din țară, atât prin prisma punctajelor obținute în fiecare dintre cele opt domenii de finanțare, cât și prin nivelul de finanțare acordat.

„Este un rezultat remarcabil pentru Universitatea noastră, proiectele depuse totalizând o finanțare de 2.456.230 lei (echivalentul a 91,2% din suma totală solicitată). Suntem bucuroși atât pentru rezultatul obținut în competiție, dar mai ales pentru obiectivele de dezvoltare asumate prin aceste proiecte, având ca principali beneficiari studenții”, a subliniat Prof. Univ. Dr. Viorel Jinga, Rectorul UMF „Carol Davila”.

Fondul de Dezvoltare Instituțională (FDI), finanțat din bugetul Ministerului Educației, are ca scop susținerea proiectelor de dezvoltare instituțională de la nivelul universităților de stat din România, în sistem competitiv, proiectele fiind orientate către promovarea unor programe de studii noi, creşterea capacității instituționale, îmbunătățirea calității activității didactice, dezvoltarea infrastructurii de cercetare, cultivarea legăturilor cu comunitatea locală și/sau regională, incluziunea socială și/sau internaționalizarea activității de învățământ superior.

Rezultatele proiectelor depuse de UMF „Carol Davila” în competiția FDI 2025

Domeniul | Poziția în clasament | Punctaj | Suma aprobată | Suma solicitată
1 | 3 | 92,7 | 399.230 | 399.236
2 | 7 | 88,13 | 336.000 | 400.000
3 | 7 | 89,3 | 360.000 | 400.000
4 | 9 | 85,87 | 225.000 | 250.000
5 | 10 | 83,03 | 356.000 | 395.265
6 | 2 | 95,8 | 380.000 | 400.000
7 | 15 | 85,87 | 200.000 | 250.000
8 | 1 | 92,17 | 200.000 | 200.000
Total | | 2.694.501 | 2.456.230 |
Procent din suma totală solicitată | | 91%

Articolul Finanțare de peste 2.450.000 lei obținută de Universitatea de Medicină și Farmacie „Carol Davila” din București în competiția FDI 2025 apare prima dată în umfcd.